Allierte høykommisjon
Store norske leksikon,Historie,Verdens historie og samtidshistorie,Europa,Tysklands historie,Tysklands historie fra 1945 til 1990
Allierte høykommisjon var øverste ledelse for det allierte okkupasjonsstyre i Forbundsrepublikken Tyskland (Vest-Tyskland) fra 1949 til 1955.
Bakgrunn Tyskland hadde siden nederlaget i andre verdenskrig i 1945 blitt styrt av Allierte kontrollråd, bestående av krigens seierherrer Sovjetunionen, USA, Storbritannia og Frankrike. Kontrollrådet ble oppløst i 1948, da Sovjetunionen forlot samarbeidet, og avløst av Allierte høykommisjon, bestod av representanter for USA, Storbritannia og Frankrike. Disse administrerte da den vestlige delen av Tyskland, mens Sovjetunionen administrerte den østlige, fra 1949 kalt DDR. Allierte høykommisjon Allierte høykommisjon ble opprettet ved tremaktsavtale 20. juni 1949 som trådte i kraft 21. september samme år, da den britiske, franske og amerikanske militærguvernør ble erstattet med høykommissærer. De alliertes rett til å øve kontroll med tysk forvaltning ble meget sterkt begrenset i denne avtalen. Kommisjonen ble oppløst i 1955. Les mer i Store norske leksikon de allierte Allierte kontrollråd Vest-Tyskland delingen av Tyskland